De internasjonale kirkefestspill

De internasjonale kirkefestspill i Kristiansand ble grunnlagt i 1971 av domorganist Bjarne Sløgedal. I 1992 ble festspillene organisert som en stiftelse. I 2011 ble de siste kirkefestspillene arrangert.

 Historikk 
Festspillene hadde som mål å gi publikum kunst- og kirkemusikalske opplevelser av høyeste kvalitet.

Kirkefestspillene aktiviserte og ga impulser til byens musikkliv, både på profesjonelt og på amatørnivå. Musikkprofilen til festspillene spente fra klassisk musikk via lettere "underholdningsmusikk" til samtidsmusikk, fra mindre ensembler til større kirkemusikk som krever solister, kor og orkester. Festspillene presenterte seg også som en aktør som arbeidet målbevisst med rekruttering av morgendagens lyttere ved blant annet å lage programmer med og for barn og unge, samt arrangere foredrag om musikkrelaterte temaer en gang i måneden.

Blant dem som i Kirkefestspillenes 40 år lange historie har vært kunstneriske ledere, finner man Rolf Gupta, Harald Herresthal, Atle Sponberg og Grete Pedersen. En av dem som har vært administrativ leder er Frøydis Emilie Lind.

 Referanser 

 Eksterne lenker 
 Katalog til arkiv etter De internasjonale kirkefestspill hos Statsarkivet i Kristiansand

Internasjonale kirkefestspill
Kategori:Kultur i Kristiansand
Kategori:Etableringer i 1971